༄༅།།།རྒྱ་གར་སྐད་དུ།སམྦྷ་ར་པ་རི་གཱ་ཐཱ།བོད་སྐད་དུ།ཚོགས་ཀྱི་
གཏམ།གསུང་གི་མངའ་བདག་འཇམ་པའི་དབྱངས་ལ་ཕྱག་འཚལ་ལོ།།བདག་གིས་དེ་རིང་བསོད་ནམས་དང་།།ཡེ་ཤེས་ཚོགས་ནི་གང་ཞིག་གམ།།གཞན་ལ་ཕན་པ་གང་བྱ་ཞེས།།བྱང་ཆུབ་སེམས་དཔའ་ཡང་ཡང་བསམ།།བསོད་ནམས་ཡེ་ཤེས་རང་བཞིན་ཆེ།།ཚོགས་ནི་གང་གིས་རྫོགས་
འགྱུར་དང་།།ཇི་ལྟར་གཞན་ཕན་བྱེད་འགྱུར་བ།།དེ་ནི་ལེགས་པར་བཤད་པར་བྱ།།གང་ཞིག་ལུས་དང་སྲོག་དག་ནི།།སེམས་ཅན་ཀུན་ལ་གཏང་བར་བྱ།།ལུས་ཅན་ཀུན་ལ་བྱམས་པ་དང་།།སྙིང་རྗེ་ཉིད་ཀྱིས་ཁྱབ་པར་བྱ།།སྡིག་པ་ཀུན་གྱི་རྣམ་སྨིན་ནི།།རང་གི་རྒྱུད་ལ་མངོན་འདོད་ཅིང་།།བསོད་ནས།
ཀུན་ལ་ཡི་རང་དང་།།སངས་རྒྱས་བདག་ཉིད་ཆེ་ལ་བསམ།།དེ་ལྟར་ཡང་དང་ཡང་བྱ་བ།།འདི་ནི་ཆོ་ག་གཞན་ཡིན་ནོ།།བྱང་ཆུབ་སེམས་ནི་སྔོན་འགྲོ་བས།།རྩོམ་པ་ཀུན་ཀྱང་བྱ་བ་ཡིན།།དེ་ལྟ་བུ་ཡི་ཐབས་དེ་ཡིས།།རྩོམ་པའི་ངལ་བ་མེད་པར་ཡང་།།བསོད་ནམས་ཡེ་ཤེས་ཚད་མེད་པ།།ཡང
དང་ཡང་དུ་སོག་པར་འགྱུར།།སེམས་ཅན་རྣམས་ཀྱི་ལོངས་སྤྱོད་དང་།།ཡོངས་སུ་བསྐྱབ་པའི་ཕྱིར་དང་ནི།།རང་གི་ལུས་དང་སྲོག་ཉིད་ནི།།ཡིད་ཀྱི་རྗེས་བཞིན་གཏང་བར་བྱ།།བཀྲེས་སྐོམ་ངལ་དང་ཚ་གྲང་དང་།།རླུང་དང་ཆར་གྱི་གཉེན་པོ་དང་།།མཆོག་ཐོབ་པ་ལས་བདག་ཉིད་ནི།།འདི་ན་བདེ
མྱོང་གང་ཡིན་དང་།།ཉམས་དགའ་ཁང་བཟངས་གཞིར་གནས་དང་།།གཙང་ཞིང་ཞི་བའི་གནས་རྟོགས་དང་།།ལུས་སེམས་གདུང་དང་བྲལ་བ་ཡི།།བདེ་བ་འཐོབ་པ་གང་ཡིན་དང་།།བསམ་གཏན་བདེ་བ་འཐོབ་པ་ཡིས།།བདེ་བའི་གནས་སྐབས་ཐོབ་གང་དང་།།སངས་རྒྱས་བྱང་ཆུབ་སེམས་
པའ་དང་།།དགྲ་བཅོམ་ཤིན་ཏུ་སྦྱངས་ཞི་ཉིད།།དེ་ནི་སེམས་ཅན་ཐམས་ཅད་ལ།།བྱེ་བྲག་མེད་པར་ཉེ་བར་བསྟན།།ཕལ་ཆེ་མཉམ་པར་མ་བཞག་ཚེ།།དེ་ལྟར་བྱམས་པ་ཉེར་རྟེན་ལ།།མཉམ་པར་བཞག་ཚེ་བདག་གིས་ཏོགས།།དགའ་དང་ཤིན་ཏུ་སྦྱངས་པ་ཉིད།།ཇི་ལྟར་ཉམས་སུ་མྱོང་བ་དག།།

དེ་བཞིན་གཞན་ལ་ལྷག་མོས་བྱ།།སྐྱེ་དགུ་འདི་ནི་སྡུག་བསྔལ་གྱི།།ཆུ་བོར་ནུབ་དང་དེ་རྒྱུ་ཅན།།ངན་འགྲོ་དང་ནི་བདེ་འགྲོ་དག།བརྩེལ་འབད་པས་བརྟག་པར་བྱ།།དེ་ལས་ཀྱང་ནི་དམྱལ་བ་དག།སྡུག་བསྔལ་མི་བཟད་མང་པོ་དང་།།དུས་རིང་རྒྱུན་ནི་མི་འཆད་པའི།།བཅད་གཤེགས་མེ་ཡིས་།
གདུངས་པ་དང་།།འཚེད་ཅིང་བཏགས་པ་ལས་བྱུང་བའི།།ཤིན་དུ་ཉམ་ཐག་རབ་ཏུ་འཕེལ།།ཐལ་ཆུ་ལྟ་བུར་རབ་འཚེད་པས།།སྲེག་ཅིང་ཚ་རིམས་འདྲར་ཉམ་ཟག།དུད་འགྲོ་ཕན་ཚུན་སྡང་དང་སྲོག།རང་དབང་མེད་པར་བསད་སོགས་ཀྱིས།།རྟག་ཏུ་སྡུག་བསྔལ་གྱིས་གདུངས་པའི།།ཕལ་
ཆེར་དམྱལ་བ་དག་དང་མཚུངས།།ཡི་དགས་མེ་ལྕེའི་ཕྲེང་བ་ཡིས།།སྐོལ་ཞིང་སྐད་གསང་མཐོན་པོར་སྒྲོགས།།ལ་ལ་ཁ་ནས་མེ་འབར་གཞན།།མགྲིན་པ་ཁབ་མིག་ལྟོ་རི་ཙམ།།རྟག་ཏུ་བཀྲེས་སྐོམ་ལ་སོགས་པས།།སྲེག་ཅིང་ལུས་ནི་སྐམས་པ་དང་།།ཁ་ཅིག་སྐྱུགས་པ་ཟ་བ་སྟེ།།གཞན་
དག་དེ་ཡང་རབ་རྙེད་དཀའ།།ངན་འགྲོའི་སྡུག་བསྔལ་མ་ལུས་པ།།མི་རྣམས་ལ་ཡང་ཡོད་པར་སྣང་།།སྡུག་བསྔལ་གཟིར་བས་དམྱལ་བར་མཚུངས།།དབུལ་བས་གཤིན་རྗེའི་འཇིག་རྟེན་པ།།འདི་ཡི་དུད་འགྲོའི་སྡུག་བསྔལ་ཡང་།།མཐུ་ལྡན་སྟོབས་ཀྱིས་མཐུ་མེད་པ།།རྣམ་པར་གནོན་ཅིང
འཚེ་བ་དག།ཆུ་བོ་ལྟ་བུ་ཉིད་ཡིན་ནོ།།ཁ་ཅིག་དབུལ་བ་ལས་གྱུར་དང་།།གཞན་དག་ཆོག་མི་ཤེས་ལས་བྱུང་།།ཡོངས་ཚོལ་སྡུག་བསྔལ་མི་ཟད་དང་།།ཐམས་ཅད་འཁུ་ཞིང་གསོད་པ་ཡིན།།འདོད་སྤྱོད་ལྷ་ནི་གང་ཡིན་པ།།དེ་ལའང་བདེ་བའི་སེམས་མེད་དེ།།འདོད་པའི་འདོད་ཆགས་རིམ་།
བཏབ་པའི།།ནང་གི་མེ་ཡིས་བསྲེགས་གྱུར་པས།།གང་ཞིག་སེམས་གཡེངས་གྱུར་པ་དག།དེ་ལ་བདེ་བག་ལ་ཡོད།།གཡེང་མེད་སེམས་ལ་སྐད་ཅིག་ཀྱང་།།དབང་བྱེད་པ་ནི་མ་ཡིན་པས།།རྣམ་གཡེང་དགུགས་པའི་བདག་ཉིད་ཅན།།ནམ་ཡང་ཞི་བར་མི་འགྱུར་ཏེ།།རླུང་བཅས་འབར་བས།།
ཁྱབ་པ་ཡི།།མེ་ནི་ཤིང་དང་བཅས་དང་མཚུངས།།ཤིན་ཏུ་ངོམས་མེད་མཐའ་མར་ནི།།དབང་མེད་ཤིན་ཏུ་མྱ་ངན་བྱེད།།ལྷ་དང་མི་ནི་ལ་ལ་དག།སྡུག་པའི་ཆགས་པས་དམ་དུ་ཉེན།།བསོད་ནམས་སྔོན་བྱས་དེ་དང་དེས།།འདོད་ལ་རྨོངས་ལས་གདུངས་པར་འགྱུར།།དེ་ཡང་ཉོན་མོངས་སྣ་

ཚོགས་དང་།།སྡིག་པའི་ལས་ནི་རྒུན་མི་འཆད།།རྣམ་པར་ལྟུང་བའི་མཐར་གནས་པས།།བག་མེད་གྱུར་ལ་བརྩེ་བྱ་རིགས།།ནད་སོས་ཡུན་རིངས་མ་ལོན་པའི།།ནད་པས་མི་འགྲོད་ཟོས་དང་མཚུངས།།གང་ཞིག་གཟུགས་ཅན་གཟུགས་མེད་པ།།སྡུག་བསྔལ
སྡུག་བསྔལ་ལས་འདས་ཤིང་།།ཏིང་འཛིན་བདེ་བའི་བདག་ཉིད་ཅན།།བསྐལ་པར་གཡོ་བ་མེད་པར་གནས།།དེ་ཡང་ཤིན་ཏུ་ངེས་གྲོལ་མིན།།དེ་ལས་སླར་ཡང་ལྟུང་བར་འགྱུར།།ངན་འགྲོའི་སྡུག་བསྔལ་ཟ་ཀློང་ལས།།འདས་པ་ལྟ་བུར་འབྱུང་འགྱུར་ལ།།འབད་ཀྱང་ཇི་ལྟར་རིང་མོར་གནས།།།
མམའ་ལ་ལྡིང་བའི་བྱ་དང་མཚུངས།།བྱིས་པའི་སྟོབས་ཀྱིས་མདའ་འཕངས་ལྟར།།དེ་ནི་ལྟུང་བའི་མཐའ་ཅན་ཡིན།།མར་མེ་རིང་དུ་འབར་བ་དག།སྐད་ཅིག་རེ་རེར་འཇིག་པ་ལྟར།།འདྲ་བྱེད་ཡོངས་འགྱུར་ཞེས་པ་ཡི།།སྡུག་བསྔལ་དག་གིས་ཉེ་བར་གཙེས།།གཤིན་པའི་ཆོས་ཅན་གྱི།།ཉོན་
མོངས་ནང་ན་རྒྱ་ཞུགས་ཀྱིས།།གང་ཕྱིར་ཐམས་ཅད་གདུངས་པས་ན།།དེ་ཕྱིར་ཤིན་ཏུ་བརྩེ་བྱ་རིགས།།སྲོག་ཆགས་ཀུན་གྱི་སྡིག་པ་རྣམས།།ཐམས་ཅད་བདག་ལ་སྨིན་པར་ནི།།དེ་ལྟར་སྡིག་པ་ལེན་བྱེད་ཅིང་།།འགྲོ་བའི་ཕོངས་པས་སྡུག་བསྔལ་བྱས།།སངས་རྒྱས་བྱང་ཆུབ་སེམས་དཔའ་དང་།།
འཕཕགས་པ་དག་དང་འགྲོ་བ་ཡི།།དུས་འདི་ཐམས་ཅད་དག་གི་ཡང་།།བསོད་ནམས་ཀུན་ལ་ཡི་རང་བྱ།།ཚོགས་ནི་ཤིན་ཏུ་བྱ་དཀའ་དང་།།སངས་རྒྱས་ཆོས་ནི་བླ་མེད་དང་།།འགྲོ་བའི་དོན་གྱི་བྱ་བ་ཉིད།།སངས་རྒྱས་རྣམས་ཀྱི་རྗེས་སུ་བསམ།།མང་དུ་ཐོས་ལ་མངོན་བརྩོན་དང་།།ཇི་བཞིན་དོན་ནི་སེམས།།
པ་དང་།།འགྲོ་བའི་ཤེས་པ་ཉེར་བསྡུས་པའང་།།རྟེན་འབྲེལ་ཡིད་ལ་བྱེད་པ་ཡིས།།འདུ་བྱེད་ཙམ་ལ་སྐད་ཅིག་མ།།བྱ་བ་མེད་ལ་འཇུག་པར་བྱ།།ཐམས་ཅད་རྟེན་འབྲེལ་ལས་བསམས་ལ།།རྟག་ཏུ་བདག་མེད་བསྒོམས་པ་ཡིས།།ཐམས་ཅད་མཁྱེན་པོའི་ཡེ་ཤེས་ཚོགས།།དོན་དམ་པ་ནི་འཕེལ་བར
འགྱུར།།བྱང་ཆུབ་སེམས་ནི་ཉེར་འཕེལ་བས།།ཚོགས་ནི་ཐམས་ཅད་རྫོགས་པར་འགྱུར།།དེ་ལྟར་བསོད་ནམས་ཡེ་ཤེས་ཀྱི།།རང་བཞིན་ཆུ་བོས་འགེངས་པ་དག།འགྲོ་བའི་ཐར་ལམ་གཅིག་ཏུ་མཁས།།བྱང་ཆུབ་ལག་པའི་མཐིལ་ན་གནས།།སྦྱིན་དང་སྙན་པར་སྨྲ་བ་དང་།།དོན་སྤྱོད་དོན་ནི་མཐུན་

པ་དང་།།དེ་ལྟར་བསྡུ་བའི་དངོས་པོ་རྣམས།།འགྲོ་བ་ཕན་པར་བྱེད་པ་ཉིད།།དེ་ནི་གང་ལ་སྦྱིན་པ་བྱིན།།གང་ཞིག་ལ་ནི་སྙན་སྨྲའམ།།དོན་སྤྱོད་པ་ནི་བྱས་འགྱུར་བ།།གང་ལ་དོན་མཐུན་བྱས་འགྱུར་ཞེས།།དེ་ལྟར་རྟག་ཏུ་བརྩོན་པ་ཡིས།།འགྲོ་བའི་དོན་ནི་ཅི་ནུས་བྱ།།གཞན་ཀུན་བདག་གིར་བྱ་བ་ད་།།
རང་ལ་གནས་པ་གཞན་གྱིར་བྱ།།ཚོགས་ཀྱི་གཏམ།སློབ་དཔོན་དབྱིག་གཉེན་གྱིས་མཛད་པ་རྫོགས་སོ།།།།རྒྱ་གར་གྱི་མཁན་པོ་གངྒཱ་དྷ་ར་དང་།ཞུ་ཆེན་གྱི་ལོ་ཙཱ་བ་དགེ་སློང་རིན་ཆེན་བཟང་པོས་བསྒྱུར་ཅིང་ཞུས་ཏེ་གཏན་ལ་ཕབ་པའོ།།